CELEX: C2007/117/52
Language: da
Date: 2007-05-26 00:00:00
Title: Sag T-96/07: Sag anlagt den 23. marts 2007 — Telecom Italia Media mod Kommissionen

26.5.2007   
            
            
               DA
            
            
               Den Europæiske Unions Tidende
            
            
               C 117/32
            
         Sag anlagt den 23. marts 2007 — Telecom Italia Media mod Kommissionen
   (Sag T-96/07)
   (2007/C 117/52)
   Processprog: italiensk
   Parter
   
      Sagsøger: Telecom Italia Media SpA (Rom, Italien) (ved avvocati F. Bassan og S. Venturini)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Principalt annulleres Kommissionens beslutning K(2006) 6634 endelig udg. af 24.1.2007 vedrørende statsstøtte C 52/2005 (ex NN 88/2005, ex CP 101/2004) og de retsakter, der er lagt til grund herfor, forbundet hermed eller følger heraf.
            
         
               —
            
            
               Subsidiært annulleres Kommissionens beslutning K(2006) 6634 endelig udg. i det omfang, den pålægger den italienske stat at tilbagesøge støtten i henhold til de i beslutningen angivne bestemmelser.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Denne sag er rettet mod Kommissionens beslutning, hvorved en statsstøtte bestående af bidrag til erhvervelsen af digitale dekodere, som den italienske regering afsatte i 2004 og 2005, blev erklæret ulovlig. Det skal i den forbindelse understreges, at de for 2006 fastsatte bidrag til digitale dekodere med åbne API-grænseflader ved beslutning af samme dato blev fundet i overensstemmelse med EF-traktatens artikel 87, stk. 3, litra c).
   Ifølge sagsøgeren er forskellen mellem den lovlige støtte fra 2006 og den ulovlige støtte fra 2004 og 2005, at finansieringen af dekodere til satellit-tv er udtrykkeligt udelukket i bidragene for 2004 og 2005, hvorfor finansieringen er retligt udelukket. Hvad angår 2006 er finansieringen derimod »faktisk «udelukket, fordi dekoderen er »lukket «og valgt af monopolvirksomheden SKY.
   Sagsøgeren har til støtte for påstandene gjort følgende gældende:
   
               —
            
            
               
                  Kommissionen har anlagt et fejlskøn. Der gøres til støtte herfor gældende:
               
                           —
                        
                        
                           Foranstaltningen var nødvendig for at fremme digitaliseringen: Den lovmæssige frist for switch off (2006) var ikke (og kunne alligevel heller ikke anses for at være) endelig.
                        
                     
                           —
                        
                        
                           Foranstaltningen kunne ikke erstattes af et initiativ, som tv-kanalerne alligevel ville have taget. Disse havde nemlig på grund af særegenhederne ved markedet for jordbaseret digital-tv ingen interesse i at finansiere erhvervelsen af en dekoder, eftersom:
                           
                                       i)
                                    
                                    
                                       de vertikalt ikke var en del af software- eller dekoderproducenterne;
                                    
                                 
                                       ii)
                                    
                                    
                                       deres forretningsplan ikke er støttet på et månedsabonnement, som giver mulighed for over tid at få dækning for finansieringen; og
                                    
                                 
                                       iii)
                                    
                                    
                                       den jordbaserede dekoder ikke kan modtage kort fra flere operatører i indbyrdes konkurrence.
                                    
                                 
                     
                           —
                        
                        
                           Foranstaltningen medførte af flere årsager ikke forskelsbehandling af satellitkanalerne. For det første virkede disse på et andet marked, der af Kommissionen urigtigt blev betegnet som det samme marked. For det andet var de nævnte kanaler reelt allerede udelukket, idet de under SKY's dominans — monopolvirksomhed i Italien for satellit-tv — allerede havde valgt en egen, lukket platform, som derfor i henhold til det af Kommissionen bestemte i beslutningen om foranstaltningen i 2006 ikke var berettiget til støtte.
                        
                     
                           —
                        
                        
                           Den periode, der er taget hensyn til ved vurderingen af foranstaltningens virkning på markedet, kan ikke gælde for hele tidsrummet 2004-2005, eftersom TIMedia reklamerede for og markedsførte det første pay per view-tilbud på markedet for jordbaseret digital-tv den 22. januar 2005. Hvad angår slutningsdatoen skal der uundgåeligt lægges vægt på den omstændighed, at bidraget fra den 1. september 2005 udelukkende blev givet til forbrugerne på området all digital — dvs. til regionerne (Val d'Aosta og Sardinien), hvor der var fastsat en tidligere afslutning på ændringen. Bidraget var funktionelt og territorielt begrænset. TIMedia vil kunne tilbagebetale støtten, idet den ikke har skabt yderligere fortjeneste i den pågældende periode. Omkostningerne overstiger nemlig udbyttet, hvilket er normalt i en opstartsperiode. Kommissionen har bl.a. krævet, at opgørelsen af tilbagesøgningen bestemmes ud fra den yderligere fortjeneste, der er skabt af de ekstra seere, som foranstaltningen har trukket til jordbaseret, pay per view digital-tv. Denne fortjeneste er beregnet ved at gange det gennemsnitlige udbytte pr. bruger med det skønnede antal af yderligere brugere. Reelt skal den yderligere fortjeneste beregnes ved at trække de yderligere omkostninger fra det yderligere udbytte (og ikke det gennemsnitlige). Det udbytte, som skabes pr. yderligere bruger, der har beskeden tilbøjelighed til at købe pay per view-begivenheder, er nemlig lavere end det gennemsnitlige udbytte fra brugerne.
                        
                     
         
               —
            
            
               
                  Tilsidesættelse og urigtig anvendelse af EF-traktatens artikel 87, stk. 1, og artikel 87, stk. 3, litra c), for så vidt Kommissionen ikke har bevist, at foranstaltningen fordrejer eller truer med at fordreje konkurrencen, og at den derfor skulle udgøre statsstøtte i henhold til artikel 87, stk. 1. Endvidere har Kommissionen ikke bevist, hvordan fritagelsen i artikel 87, stk. 3, kan finde anvendelse på dekoderproducenterne og ikke også på tv-kanalerne, som ligeledes er indirekte begunstiget og nyder godt heraf.
            
         
               —
            
            
               
                  Selvmodsigelse og indre mangel på logik i den anfægtede beslutning. Det fremhæves i denne forbindelse, at foranstaltningen efter Kommissionens opfattelse er selektiv i forhold til kun nogle indirekte begunstigede (tv-kanalerne) og ikke andre (dekoderproducenterne).